COTTO ดีด 3% โบรกแนะ “ซื้อ” เป้า 2.48 บ. ลุ้นกำไรปี 66 โตเด่น รับดีมานด์ฟื้น
COTTO เด้ง 3% ลุ้นกำไรปี 66 โตต่อเนื่อง จากดีมานด์ที่ฟื้นตัวและเศรษฐกิจที่ฟื้นตัวต่อเนื่องจากการเปิดประเทศ โบรกแนะนำ “ซื้อ” ราคาเป้าหมาย 2.48 บ.

COTTO เด้ง 3% ลุ้นกำไรปี 66 โตต่อเนื่อง จากดีมานด์ที่ฟื้นตัวและเศรษฐกิจที่ฟื้นตัวต่อเนื่องจากการเปิดประเทศ โบรกแนะนำ “ซื้อ” ราคาเป้าหมาย 2.48 บ.
6 ม.ค. 2566

ผู้สื่อข่าวรายงานว่า วันนี้ (6 ม.ค.66) ราคาหุ้น บริษัท เอสซีจี เซรามิกส์ จำกัด (มหาชน) หรือ COTTO ณ เวลา 10:27 น. อยู่ที่ระดับ 2.10 บาท บวก 0.06 บาท หรือ 2.94% สูงสุดที่ระดับ 2.10 บาท ต่ำสุดที่ระดับ 2.06 บาท ด้วยมูลค่าการซื้อขาย 5.66 ล้านบาท

บล.ทิสโก้ ระบุในบทวิเคราะห์วันนี้ (6 ธ.ค.66) คาดกำไรจากการดำเนินงานจะเติบโตในไตรมาส 4/2565 และในปี 2566 โตต่อเนื่องจากดีมานด์ที่ฟื้นตัว จากการตั้งสำรองดังกล่าวเป็นรายการ Non-cash และยังคงคาดว่ากำไรจากการดำเนินงานจริงในไตรมาส 4/2565 จะดีขึ้นทั้งเมื่อเทียบกับงวดเดียวกันของปีก่อนและจากไตรมาสก่อนหน้า และเศรษฐกิจที่ฟื้นตัวต่อเนื่องจากการเปิดประเทศ
ส่วนกำไรที่คาดว่าจะเพิ่มขึ้นจากไตรมาสก่อนหน้า เนื่องจากคาดว่าดีมานด์ทั้งในประเทศและส่งออกจะดีขึ้นจากไตรมาสก่อนหน้า หลังหมดฤดูฝนและมีดีมานด์จากการซ่อมบำรุงหลังน้ำท่วมและคาดว่าดีมานด์จะดีขึ้นต่อเนื่องในปีหน้า
รวมถึง Gross margin ที่คาดว่าจะเพิ่มขึ้น เนื่องจากคาดว่าต้นทุนก๊าซจะลดลงและการขึ้นราคาขายอีกเพื่อให้ครอบคลุมต้นทุนที่เพิ่มขึ้นทั้งหมด รวมถึงการเพิ่มอัตราการใช้กำลังการผลิตและสัดส่วนสินค้า HVA ซึ่งมาร์จิ้นสูง และปรับราคาของธุรกิจติดตั้ง Solar Cell เพิ่มเพื่อสะท้อนราคาวัสดุที่เพิ่มขึ้นเพื่อดึงให้ Gross margin ฟื้นตัวจาก 2% ในปีที่แล้วเป็น 7-10% ในปีนี้โดยยังคงคำแนะนำ “ซื้อ” โดยมีราคาเป้าหมายที่ 2.48 บาท